Pleks van bevogtiger heeltemal oorslaan (wat jou vel meer olie sal laat vervaardig), kies ’n ligter bevogtiger met ’n waterbasis wat die olievervaardiging van die vel sal balanseer.
Dit behoort nie ’n probleem te wees om daagliks gewone grimering te dra nie mits jy dit behoorlik verwyder voor jy gaan slaap en ’n goeie velsorgroetine onderhou.
Die rede dat daar bedags lig is, is danksy die son. Dit beteken selfs op ’n bewolkte dag gee die son lig af – 80% van die son se strale dring trouens deur die wolke.
Die strale van die son is steeds skadelik. As jy nie jou vel beskerm nie, sal die son voortydige velveroudering en plooie aan jou vel veroorsaak.
Die blote feit dat jou porieë altyd oop is, beteken daar is niks wat jy kan doen om jou porieë “oop te maak” nie. Porieë is nie temperatuursensitief nie.
Met was maak jy op seep staat om dit skoon te maak, maar met eksfoliëring maak jy op afskuring staat.
Serum en bevogtiger verrig twee verskillende funksies aan die vel. Die vel het ’n aantal lae, en serum kan beter as bevogtiger deur die lae dring.
Maar bevogtiger dring ook tot ’n sekere vlak deur die vel en sluit vog en serum in. Serums het aktiewe bestanddele wat kan reageer as dit nie deur bevogtiger binne die vel gehou word nie.
As jy sekere velsorgdoelwitte wil bereik, soos ’n meer gehidreerde of minder olierige vel, moet jy jou vel soggens én saans skoonmaak en dit aanvul met produkte wat jou jou velsorgdoelwitte sal help bereik.
As jy ’n produk aanwend en dit brand jou vel, beteken dit jou vel stuur ’n boodskap dat dit nie gemaklik is of akkordeer met die produk wat aangewend word nie.
Meestal is dit produkte soos verfrissers wat alkohol bevat wat ’n brandgevoel veroorsaak wanneer dit aangewend word. Gewoonlik as dit brand, moet jy dit eerder probeer weghou van jou vel.